Μαρσέλο

Ο Μαρσέλο Βιέιρα ντα Σίλβα Τζούνιορ (Marcelo Vieira da Silva Júnior, γεν.12 Μαΐου 1988), γνωστός μονώνυμα ως Μαρσέλο, είναι Βραζιλιάνος ποδοσφαιριστής που αγωνίζεται για την Φλουμινένσε ΦΚ, ενώ από το 2006 έως το 2018 αγωνιζόταν και με την Εθνική Βραζιλίας. Θεωρείται ένας από τους καλύτερους αριστερούς πλάγιους αμυντικούς όλων των εποχών.  Παίζει κυρίως ως αριστερός αμυντικός, αλλά μπορεί να λειτουργήσει και ως πλάγιος μέσος. 

Ξεκίνησε την καριέρα του με τη Φλουμινένσε, με την οποία το 2005 κέρδισε ένα πρωτάθλημα Καριόκα.  Το 2006,έπειτα από καλές εμφανίσεις, τέθηκε στην ομάδα της χρονιάς για το Βραζιλιάνικο πρωτάθλημα,στην ηλικία των 18 ετών. Στο τέλος του 2006, μεταγράφηκε στη Ρεάλ Μαδρίτης έναντι 8 εκατομμυρίων δολαρίων. Με τη Ρεάλ, κέρδισε μεταξύ άλλων πέντε Τσάμπιονς Λίγκ και έξι τίτλους Λα Λίγκα, και αποτελεί τον ποδοσφαιριστή που έχει κατακτήσει τα περισσότερα τρόπαια στην ιστορία του συλλόγου της Μαδρίτης, 25 συνολικά.  

Έκανε το ντεμπούτο του με την Εθνική Βραζιλίας το 2006 σε ματς εναντίων της Ουαλίας και σκόραρε ένα γκολ. Ήταν μέλος της εθνικής στο Παγκόσμιο Κύπελλο του 2014 όπου έφτασε μέχρι τα ημιτελικά της διοργάνωσης και εκλέχθηκε στην καλύτερη εντεκάδα της χρονιάς.

Στις 3 Σεπτεμβρίου του 2022, υπέγραψε ως ελεύθερος στον Ολυμπιακό Πειραιώς. 

Ο ανεπανάληπτος Βραζιλιάνος έλυσε το συμβόλαιό του με τον Ολυμπιακό Πειραιώς και αποχώρησε από την Ελλάδα την Κυριακή 19 Φεβρουαρίου 2023. Με τον σύλλογο, σκόραρε 3 γκολ και σημείωσε 2 ασίστ σε Πρωτάθλημα Ελλάδας και Κύπελλο Ελλάδας.

Έπειτα από εντυπωσιακές εμφανίσεις τόσο με τον σύλλογό του και την εθνική ομάδα, επαινέθηκε από θρύλους του ποδοσφαίρου όπως ο Ντιέγκο Μαραντόνα και ο Πάολο Μαλντίνι ως ο καλύτερος παίκτης στη θέση του. Επιπρόσθετα, πολύ συχνά τον συγκρίνουν με τον Ρομπέρτο Κάρλος, ο οποίος είχε δηλώσει "Ο Μαρσέλο διαθέτει καλύτερη τεχνική ικανότητα από μένα," και τον ονόμασε ως τον καλύτερο ποδοσφαιριστή του κόσμου στην θέση του.

Καριέρα 
Πρώτα χρόνια και μεταγραφή στη Φλουμινένσε

Ο Μαρσέλο ξεκίνησε να παίζει ποδόσφαιρο σάλας όταν ήταν 9 ετών, και από τα 13 ήταν μέλος της Φλουμινένσε στο Ρίο ντε Τζανέιρο. Ερχόταν από μία πολύ φτωχή οικογένεια και σκεφτόταν να παρατήσει το ποδόσφαιρο, αλλά ο παππούς του τον έπεισε να συνεχίσει.

Στατιστικά Συλλόγων

Τίτλοι και διακρίσεις

Σε συλλογικό επίπεδο 
Ρεάλ Μαδρίτης
Πρωτάθλημα Ισπανίας (6): 2007, 2008, 2012, 2017, 2020, 2022
Κύπελλο Ισπανίας (2): 2011, 2014
Σούπερκαπ Ισπανίας (5): 2008, 2012, 2017, 2020
Τσάμπιονς Λίγκ (5) : 2014, 2016, 2017, 2018,2022
Ευρωπαϊκό Σούπερ Καπ: 2014, 2016, 2017
Παγκόσμιο Κύπελλο Συλλόγων: 2014, 2016, 2017, 2018

Σε εθνικό επίπεδο 
Βραζιλία U–23
 Θερινοί Ολυμπιακοί Αγώνες 2008 - Ποδόσφαιρο Ανδρών: Χάλκινο μετάλλιο
 Θερινοί Ολυμπιακοί Αγώνες 2012 - Ποδόσφαιρο Ανδρών: Αργυρό μετάλλιο

Προσωπικές 
 Ομάδα της Χρονιάς της ΟΥΕΦΑ: 2011

Παραπομπές

Εξωτερικοί σύνδεσμοι 

 Real Madrid official profile
 Transfermarkt profile

Βραζιλιάνοι ποδοσφαιριστές
Αμυντικοί ποδοσφαιριστές
Ποδοσφαιριστές Ρεάλ Μαδρίτης
Ποδοσφαιριστές Φλουμινένσε Φούτμπολ Κλαμπ
Ποδοσφαιριστές Ολυμπιακού Πειραιώς
Ποδοσφαιριστές Εθνικής Βραζιλίας
Ποδοσφαιριστές Εθνικής Βραζιλίας Κ17
Ποδοσφαιριστές Εθνικής Βραζιλίας Κ20
Ποδοσφαιριστές ολυμπιακής ομάδας Βραζιλίας
Ποδοσφαιριστές Πριμέρα Ντιβιζιόν
Ποδοσφαιριστές Κυπέλλου Συνομοσπονδιών FIFA 2013
Ποδοσφαιριστές Καμπεονάτο Μπραζιλέιρο Σέριε Α
Ποδοσφαιριστές Παγκοσμίου Κυπέλλου 2014
Ποδοσφαιριστές Παγκοσμίου Κυπέλλου 2018
Ποδοσφαιριστές στους Θερινούς Ολυμπιακούς Αγώνες 2012
Ποδοσφαιριστές στους Θερινούς Ολυμπιακούς Αγώνες 2008
Βραζιλιάνοι Ολυμπιονίκες
Παίκτες νικητές Κυπέλλου Συνομοσπονδιών FIFA